Mosteiro dos Santos Xusto e Pastor de Toxosoutos

O Mosteiro dos Santos Xusto e Pastor de Toxosoutos é un antigo mosteiro, hoxe abandonado, no lugar de San Xusto, no concello de Lousame. Segundo afirmou Hipólito de Sa Historia Foi fundado o 1 de novembro de 1129, trala doazón da ermida de san Xusto a Froila Alonso e Pedro Muniz de Carnota por parte do mosteiro de San Paio de Antealtares o 16 de outubro de 1127. En 1135 foi consagrado polo arcebispo Xelmírez. Afonso VII favoreceuno e eximiuno dos tributos debidos á sé compostelá, o mosteiro tamén gozou da protección a familia dos Condes de Traba. As súas posesións incluían Noia, Lousame, Outes, Muros e tamén 47 igrexas e 17 municipios. Tivo 22 abades entre 1135 e 1498. Seguindo a reforma monástica feita polos Reis Católicos, o bispo de Tui Diego de Muros mandou irmandalo co mosteiro de Sobrado dos Monxes en 1475, polo que foi incorporado ao mesmo en 1504, e pasou a pertencer á orde do Císter. Recuperou parte do seu esplendor durante os séculos XVII e XVIII, pero decaeu coas invasións napoleónicas e desapareceu coa desamortización de Mendizábal. En 1921 o sacerdote da parroquia, con autorización do arcebispado de Compostela, vendeu os restos do claustro románico, do século XIII, ao vizconde de San Alberto, que o instalou no Pazo da Pena do Ouro, preto de Noia. Nel elaborouse no século XII o Tombo de Toxosoutos, manuscrito famoso polas súas miniaturas. Notas Véxase tamén Bibliografía Agrafoxo Pérez, X.: Noia, vila histórica. Lousame, 1987: Colexio Público, D.L. ISBN 84-398-9361-X Outros artigos Mosteiros e conventos de Galicia Ligazóns externas Pérez Rodríguez, Francisco Javier (2004) Os documentos do Tombo de Toxos Outos Consello da Cultura Galega. ISBN 84-95415-82-8. Mosteiro de Toxosoutos, na web do concello de Lousame.